Diari Oficial de la Generalitat Valenciana


Sumari del DOGV 4220, del 03-04-2002 (2002/3176)

ACORD de 26 de març de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Vila-real.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4220

Data del DOGV
:   03-04-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/3176


Data del document
:   26-03-2002

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Vila-real
    * expropiació
    * administració local

ACORD de 26 de març de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Vila-real. [2002/X3176]
  
El Govern Valencià, en la reunió del dia 26 de març de 2002, adoptà l'acord següent:
  
L'Ajuntament de Vila-real, després de l'aprovació del projecte d'obres i el compliment dels requisits legals, va sol·licitar la declaració d' urgent ocupació dels béns i drets afectats per l'expedient d'expropiació forçosa per a l'execució del projecte d'obertura i implantació de diversos serveis urbanístics en el carrer Mallorca, tram pendent fins al carrer Polo Bernabé.
  
Aquesta declaració d'urgent ocupació es justifica per les raons següents:
  
Les obres d'obertura i implantació de diversos serveis urbanístics en el carrer Mallorca, tram pendent fins al carrer Polo Bernabé, han de realitzar-se amb celeritat atés que, des del punt de vista del trànsit, l'obertura del tram objecte d'aquest expedient suposarà una millora significativa, en permetre comunicar vials i facilitar amb això una ordenació del trànsit molt més racional i adequada a les necessitats d'un sector important de la població, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals presentaren al·legacions que van ser resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, de Govern Valencià, i a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Vila-real per a l'execució del projecte d'obertura i implantació de diversos serveis urbanístics al carrer Mallorca, tram pendent fins al carrer Polo Bernabé.
  
Relació de béns afectats
  
- Parcel·la amb referència cadastral núm. 8152209, propietat del senyor Vicente Mata Albella, amb domicili al c/ Cervantes, núm. 1, de Vila-real, afectada amb una superfície de 105,26 m2, els límits de la qual són: nord, parcel·la amb referència cadastral núm. 8152210; sud, resta de finca; est, c/ Mallorca; i oest, c/ Polo Bernabé.
  
- Parcel·la amb referència cadastral núm. 8152210, propietat de la mercantil Vilosi, SL., amb domicili en el c/ Colom, núm. 2, de Vila-real, afectada amb superfície de 106,05 m2, els límits de la qual són: nord, resta de finca; sud, parcel·la amb referència cadastral núm. 8152209; est, c/ Mallorca; i oest, c/ Polo Bernabé.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions a l'únic efecte d'esmenar possibles errades produïdes en relacionar els béns afectats per l'urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar els recursos següents:
  
a) Recurs potestatiu de reposició davant el Govern Valencià, en el termini d'un mes comptat des de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercir qualsevol altra via que estimen oportuna.
  
València, 26 de març de 2002
  
El conseller secretari del Govern Valencià,